gl lt lt gl en ur gl gl gl gl gl gl de gl gl es gl en gl gl fr gl de gl gl gl gl en gl gl gl gl es gl gl fr es pt gl it gl it gl it
Programa Oficial de Doutoramento en Computación
O Programa de Doutoramento en Computación é un título universitario oficial que aborda a formación investigadora en computación avanzada. Enmarcado no sector das tecnoloxías da información e as comunicacións, posúe un importante compoñente de enfoque científico no que se prima a xeración de novo coñecemento, sen esquecer a aplicación innovadora do coñecemento existente ou o espírito emprendedor. O seu obxectivo é formar en competencias de metodoloxía da investigación, de desenvolvemento dun traballo de investigación de calidade e fomentar a creación e interpretación do novo coñecemento, a través da elaboración dun traballo de investigación orixinal que constitúa a tese de doutoramento final do alumno. Mais información en:
O estudo está verificado e publicado
Prezo da titoría anual de doutoramento
Prezo aproximado aplicable a todos os estudantes (non residentes en España ou na UE incluídos). Gastos de secretaría, seguro escolar e complementos formativos (de ser aplicables) non incluídos.
Prazas ofertadas para o curso 2022/2023
Por que estudar a titulación
O doutoramento enmárcase dentro dun dos sectores I+D+i xenéricos tipicamente considerados como cruciais no desenvolvemento tecnolóxico dun país: o sector das tecnoloxías da información e as comunicacións (TIC). O programa ofértase por parte do Departamento de Computación, que constitúe unha referencia no seu campo, pois é o mais antigo e de maior tamaño de entre os departamentos universitarios relacionados coa informática en Galicia. É tamén un dos principais activos de I+D+i da UDC, cun elevado número de proxectos de investigación aplicada e fundamental, xunto con convenios e contratos con outras organizacións públicas e empresas privadas e a participación activa na xeración de empresas derivadas (spin-off) no sector tecnolóxico. O Departamento de Computación posúe una ampla experiencia na formación de investigadores, cun programa de doutoramento que veu xerando novos doutores de forma continua desde o ano 1992.
Web propia do programa
Data última modificación/verificación ACSUG
Data publicación autorización DOG
Data publicación BOE de carácter oficial
Data publicación plan estudos BOE